Løperkontrakt Frol IL orientering Dato:

Mellom Frol IL orientering og ……………………………………….………………….er inngått følgende avtale

## Generelt

Alle medlemmer i Frol IL har rett til støtte til konkurranser og samlinger i henhold til «Regler for deltagelse i konkurranser». Se vedlegg 1. I tillegg til disse reglene har klubben vedtatt at medlemmer som løper i elite-klassene og har klare og realistiske målsettinger med sin satsing kan gis individuell støtte. Støtten skal delvis dekke den merkostnaden en eliteløper har i forhold til en vanlig o-løper. Støtten baseres på oppnådde resultater, men også på utført klubbarbeide i form av dugnad eller annet ideelt arbeide.

## Krav til løpere i eliteklassene

Alle som vil kan inngå løperkontrakt. Men for å oppnå kontrakt kreves følgende:

1. At løperen har betalt medlemskontingenten til Frol IL og at tidligere krav fra Frol IL orientering er gjort opp.
2. At løperen kun representerer Frol IL på stafetter og individuelle løp nasjonalt og internasjonalt
3. At løperen deltar på klubbens treninger, Levangerhelger, tester og samlinger i den grad det er rimelig ut ifra løperens bosted, landslagsoppdrag etc.
4. At løperen normalt løper i eliteklassen i nasjonale konkurranser.
5. At løperen leverer en sesongplan med målsetting til sportslig komité
6. At løperen deltar på løp som sportslig komité og UK prioriterer i henhold til klubbens målsetting.
7. At løperen deltar og er i god fysisk form på de stafetter som klubben vedtar skal være viktige. For 2022 er det følgende:
	1. 10mila
	2. Jukola / Venla
	3. NM-stafettene
8. At løperen på reise i forbindelse med løp og samlinger, på konkurranser og premieseremonier bærer klubbdrakt med riktig sponsorlogoer. Logoer skal være riktig plassert og pent påsydd.
9. At løperne kun bruker klær levert av Trimtex i konkurranser.

I tillegg til punktene ovenfor er løperne forpliktet til å bidra i klubbens daglige arbeide og hjelpe til ved arrangement som klubben har. Som et minimum kreves at løperen gjør en innsats som tilsvarer minimum ca. 20 timer. I forbindelse med kontraktsignering skrives det en egen avtale om hvilke oppgaver som løperen skal gjøre. Oppfylles ikke denne avtalen, reduseres grunnstøtten.

Løperen gis også mulighet til å heve støttetaket gjennom provisjon av å tegne sponsoravtaler for orienteringsavdeling. Disse mulighetene reguleres gjennom egen avtale.

Løperen forplikter seg til å være lojal mot klubbens ledere og regler / vedtak og alltid opptre som en god lagkamerat. Løperen skal alltid stille opp og gjøre sitt beste på de konkurransene han eller hun er blitt uttatt til, uansett på hvilket lag UK har plassert han eller hun.

Løperen skal kjenne til klubbens regler for bruk av rusmidler og etterleve Antidoping Norge sine dopingregler, samt REN UTØVER (e-læring) skal gjennomføres årlig.

Om løperen ikke oppfyller kravene ovenfor, kan støttebeløpet reduseres.

## Klubbens forpliktelser

Klubbens generelle regler for støtte «Regler for deltagelse i konkurranser, Frol IL orientering» vedlegg 1 gjelder også for utøvere med løperkontrakt. I tillegg gis det i denne kontrakten tilsagn om en maksgrense på hvor mye løperen kan motta i reise-, opphold- og samlingsstøtte. Beløpets størrelse bestemmes av følgende deler:

1. Et grunnbeløp. Bestemmes av avdelingens styre. Grunnbeløpet kan differensieres på grunnlag av alder og/eller evne til å betale (student eller i lønnet arbeide). Sportslig komite bestemmer hvilke løp det gis støtte til og et maksbeløp som kan brukes av grunnstøtten på hvert enkelt løp / samling se vedlegg 1.
	* Grunnstøtte 2022:
		+ Juniorer 8400,-
		+ Seniorer student 5600,-
		+ Øvrige seniorer 2800,-
2. Et prestasjonsavhengig beløp basert på resultater oppnådd gjennom sesongen (se vedlegg 2)
3. For junior og seniorløpere i 2022, som i 2020 og 2021 var uttatt på landslag av NOF eller som holder et meget høyt nasjonalt nivå gis en ekstra støtte på inntil kr 10 000 (Sportslig komite plukker ut aktuelle løpere, basert på oppnådde resultater, treningsiver og sportslige målsettinger). Dette beløpet skal brukes til å dekke alle kostnader som NOF krever for å delta på landslagsaktiviteter. Løpere som mottar denne ekstrastøtten forventes å stille på de stafettene som klubben prioriterer.
4. Provisjon av solgte sponsoravtaler (regulert i egen avtale vedlegg 3).

Alle former for løperstøtte kan kun brukes til å dekke utgifter til trening og konkurranser i regi av Frol IL eller landslag. Sportslig komité bestemmer hvilke løp / samlinger som gir rett til støtte.

I tillegg vil alle som underskriver løperkontrakten få hvert sitt sett med klubbklær fra Trimtex til en verdi av ca. kr 2500. Pakken består av Speed o-shirt, Singlet, Run ¾ tights og Element jakke. Det kan bli innkrevd en liten egenandel for klærne.

## Beregning av støttebeløp sesongen 2022

Grunnbeløpet blir for deg kr …………………..

Treningsstipend for landslagsaktuelle seniorløpere på kr ……………………………

I tillegg kommer prestasjonsavhengig beløp og provisjon for solgte O-trampposter.

Dato og sted:

…………………………………………………………………………… ……………………………………………………………………

Lena Alstad, avdelingsleder Løper

## Avtale om klubbarbeid i forbindelse av signering av løperkontrakt

Jeg ønsker å bidra med minimum følgende i klubbarbeidet for sesongen 2022:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Disse arbeidsoppgavene skal som et minimum tilsvare 20 arbeidstimer

Data og sted:

……………………………………………………………………………. ……………………………………………………………………

Lena Alstad, avdelingsleder Løper

 Vedlegg 1

# Regler for deltagelse i konkurranser Frol IL orientering

Reglene gjelder for alle som er medlemmer av Frol IL. Som medlemmer regnes kun de som har betalt medlemskontingenten til Frol IL

## Påmelding til konkurranser

* Løperne skal melde seg på løp gjennom «Eventor»
* Løpere som vil melde seg på løp etter at påmeldingsfristen har gått ut kan gjøre det. Men hvis arrangør krever etteranmeldingsavgift, skal løperen selv betale denne. Klubben krever inn denne avgiften etter sesongslutt.
* Løperne har også muligheten til å melde seg på i direkteklasser på arena

## Startavgifter

* For løpere under 21 år og løpere i alderen 21 – 30 år som er studenter, betaler klubben startkontingenten til alle orienteringsløp. Unntatt er tradisjonelle ferieløp i juli og august. (eks Sørlandsgalopp, Fjord-O, Dølauka, o.s.v)
* For deltagelse i NM junior og senior og HL for yngre, dekker klubben ordinær startkontingent for alle.
* Konkurranser i utlandet dekkes ikke uten forhåndsgodkjennelse fra sportslig komitè.
* Klubben betaler ikke brikkeleie for løpere eldre enn 14 år
* Løpere som ikke starter betaler selv startavgift og brikkeleie. Er du syk eller skadet betaler klubben dersom du må stå over i samråd med trener / leder. Husk avmelding hvis mulig.

## Reisestøtte

* Reisestøtte til konkurranser gis normalt ikke. Ved samkjøring skal løpere betale kr 5 pr mil til bilsjåføren.
* Til enkelte konkurranser gis det reise- og oppholdsstøtte. Hvilke konkurranser som støttes og størrelsen på støtten, bestemmes av sportslig komité. Støtte gis kun til løpere som har underskrevet løperkontrakt. For sesongen 2022 gis støtte til følgende konkurranser.
	+ Norges-cup
	+ NM
	+ 10-mila
	+ Jukola
* I tillegg gis det reise og oppholdsstøtte til deltagelse i HL / o-landsleir.
* Løpere uten kontrakt, som kvalifiserer seg til stafettlag, får samme egenandel/reisestøtte som løpere med kontrakt. Løpere uten kontrakt oppnår ikke bonus.
* Egenandeler til landslagsaktiviteter vil normalt bli dekt. Seniorløpere som i løperkontrakten har fått et ekstra treningsstipend som landslagsaktuell løper, må dekke disse egenandelene av dette stipendet.

## Samlinger / fellesturer / breddeturer

* Samlinger /fellesturer / breddeturer i klubbens regi kan subsidieres ved at det ikke tas ut full kostnadsdekning gjennom egenandeler. Egenandeler på dette bestemmes av styret. Tiltakene må organiseres gjennom enten sportslig komité eller rekrutteringskomitéen.
* Normalt gis det støtte kun til de som løper på breddeturer.

## Begrensing av støtte

En løper kan maksimalt motta reise-, opphold- og samlingsstøtte på et beløp som er begrenset oppad til det som er angitt i løperkontrakten.

## Forsikring

Alle løpere er selv ansvarlige for kostnader som ikke er mulig å reversere ved skadetidspunkt. Klubben anbefaler alle løpere å inneha reiseforsikring som dekker uforutsett skade/sykdom som forhindrer deltakelse på løp eller samlinger. Europeiske reiseforsikring er en av flere forsikringer som dekker dette.

 Vedlegg 2

# Resultatbasert del av løperstøtten

For løpere som oppnår særskilt gode prestasjoner gis det et tillegg i løperstøtten, basert på oppnådd resultat. Nivå på prestasjonsstøtten bestemmes av den beste prestasjonen som oppnås i løpet av sesongen. Kun et resultat legges til grunn.

Nivå 1: Topp 10 plassering Norges-cup / NM eller del av stafettlag som tar medalje NM

Nivå 2: Individuell medalje NM

Nivå 3: Individuell gullmedalje NM eller deltagelse i VM, EM, JEC, EYOC eller verdens-cup

Nivå 4: Individuell medalje i internasjonale mesterskap

For sesongen 2022 benyttes følgende beløp:

Nivå 1: kr 1500

Nivå 2: kr 3000

Nivå 3: kr 4500

Nivå 4: kr 6000

vedlegg 3

# Regler for profilering av personlige sponsorer på klubbdrakt

Utøveren kan i samråd med Frol IL orientering forhandle frem egne markedsavtaler i forhold til de rettigheter som Frol IL orientering innehar og som ikke er i konflikt med de avtaler som Frol IL orientering har med sine samarbeidspartnere. Det er Frol IL orientering som i tilfelle skal inngå slike avtaler og stå som kontraktspart.

Disse reglene gjelder for profilering av personlige sponsorer på Frol IL orientering sin klubbdrakt. Både konkurransedrakt og overtrekksdrakt. Rettighetene gjelder kun spesifisert tøy og det kan ikke uten særskilt skriftlig samtykke plasseres personlige sponsormerker på øvrig profileringstøy.

Alle utøvere disponerer to merker til personlige sponsorer. Merkene skal plasseres nedenfor klubbens merker og ha en maks størrelse på 50 cm2. Minsteverdi for denne profileringsplass kr 5000.

Personlige avtaler kan kun signeres for ett år av gangen.